JohanHeinsen/ENO huggingface dataset:
Aalborgs Stifts Adresseavis, 1825-12-10
Den vigtigste Forfremmelse, som tilintetgjordes ved Bayerns Konges Død, var Fyrst Wredes, der skulde været Huus=Rigs- og Stats-Cantsler med et Løn nings-Tillæg af 30000 Gl. Fyrsten trækker sig nu ganske tilbage, og Kongens Broder er bleven Generalissimus. og Krigsminister. Tresindstyve christne Kræmmere have maattet flytte udaf Jødeqvarteret i Rom, som nu igjen skal udelukkende beboes af Disse, der have maattet betale 25000 Rd. for denne uforlangte Tilladelse.
Aalborgs Stifts Adresseavis, 1825-12-10
Det almindelige Sagn er nu, at den franske Regering vil have sine tilgodehavende 45 Millioner Realer førend den giver Ordre til sine Troppers Afmarsch fra Spanien; og Geistligheden vil ikke udrede Summen førend de ere borte, hvisaarsag Ministeren Jnfantado har faaet Kongen til at underskrive en Ordre til Overskatmesteren om, at giøre Udveje, og endogsaa Alle og Enhver, selv Kongen og hans Familie, skulle give Slip paa deres Jndtægter i tre Maaneder.
Aalborgs Stifts Adresseavis, 1825-12-10
Lordcantsler Whaitmann siger i den 26de Maxime af sit geniale lille Værk om Hunde: "Den bedste Modgift mod Vandskræk eller den bedste Maade at bevare sig mod Hundebid er Mundkurven. Vel kan jeg begribe, at det ikke er behageligt, at bære en Mundkurv paa Snuden. Hvor mange Folk vilde ikke blive gale, dersom man i en eneste Uge vilde hænge dem en saadan Laas for Munden, og Hundene, det maa vi tilstaae, have jo ogsaa deres Følelse. - Ved at paalægge Hunde en Mundkurv kan man vogte sig for gale Hundes Biid. Vel - Men hvorledes vogte sig for et galt Menneskes Bid? Sølvbjerget Guanapunta i Mexiko, som drives af et engelsk Compagnie, siges at give 15000 Piastre Overskud, om Ugen. Endel Nordmænd have i Sommer gjort en fordeelagtig Handel hos Grækerne med Klipfisk.
Aalborgs Stifts Adresseavis, 1825-12-10
J Berlin er nylig døbt et Pigebarn, som var bragt til Verden ved et Keisersnit. Fadderne vare de Læger, som havde forestaaet Operationen. Moderen var, fuldkommen helbredet, tilstede, og fik omtrent 57 Rdlr. Courant, som indsamledes i Kirken. Barnet blev kaldt Cæsarine.
Aalborgs Stifts Adresseavis, 1825-12-10
En berømt Læge i Varskov vil have gjort den Opdagelse at staalindfattede Briller, som ere strøgne paa en Magnet, hjælpe mod Hovedpine og Øiensvaghed.
Aalborgs Stifts Adresseavis, 1825-12-10
Torsdagen den 24de November sidstleden afbrændte i Stockholm det lille eller saakaldte dramatiske Theater under Opførselsen af et Skuespil. Tilskuerne kom Alle ud; men af Theatrets Betjenter skulle Tre ved et Tags Nedfald være dræbte.
Aalborgs Stifts Adresseavis, 1825-12-10
Ved den sidste Smans hos Lord=Majoren i London var ikke mindre end 20000 Gjæster tilstede, for hvilke blev fremsat 380 Terriner med Skildpaddesuppe, 200 Boller Punsch, 90 Stkr. Fuglevildt, 25 stegte og 40 kogte kalkunske Høns med Østerssauce, 100 Fade med Fasaner og Agerhøns, 36 Dueposteier, 42 Tærtekager af ualmindelig Størrelse, 72 Savoykager &c. &c. Til Dessert fremsattes blandt mere 140 Pund Ananas.
Aalborgs Stifts Adresseavis, 1825-12-10
Ved Høivandet forleden Søndag i Hamborg var det en stor Lykke at Vinden var Vesten; thi havde den, som i Stormfloden i Februar, været Nordvest og Maanen, som dengang været i Jordens Nærhed, vilde Faren have været større. Paa den Hanoverske Side i Finkenwarden skal være skeet et Digebrud, ligesom der i Bremen og Omegn har været overordentlig Høivand.
Aalborgs Stifts Adresseavis, 1825-12-10
Oberst Gustafson (Gustav IV) har nu i den Maynzer Tidende bekjendtgjort Udfaldet af hans Sag med Boghandler Brockhaus i Leipzig, som Forlægger af 3die Zeitgenossen, hvorefter den formedelst Tiltaltes Død er ophævet for Retten i Leipzig, dog saa at hans Arvinger betalte Omkostningerne. "Dette blev - siger Obersten, det uventede Udfald af en Retsstrid imod et periodisk Spotteskrift, hvorover jeg, for at værge om mit gode Navn og Rygte, over i 3 Aar har maattet føre Klage Det var ønskeligt, om slette Skribentere vidste bedre at benytte den saa højt priste Pressefrihed; thi at udspredUsandheder og Bagtalelser, og afgive sig med Personaliteter, kan umuligt være dens Hensigt.
Aalborgs Stifts Adresseavis, 1825-12-10
Fædrelandet.
Aalborgs Stifts Adresseavis, 1825-12-10
Altona, den 30te November. De sidste Storme fra Nordvest have igjen bragt os høje Floder, der Natten imellem Løverdag og Søndag oversvømmede de lavere Egne i vor Stad. Vandet stod kun 1 1/2 Fod lavere end ved de sidste Floder i Februar. En Deel af Neuwerk har igjen staaet under Vand og lidt meget; Diget i Curhaven har holdt sig godt.
Aalborgs Stifts Adresseavis, 1825-12-10
J Glykstadt var den største Vandhøide den 27de f. M., Eftermiddag Kl. 4, da Vandet stod 13 Fod 2 Tommer, over det daglige. Hældigviis er i Nærheden af os ingen betydelig Skade skeet paa Diger og Dæmninger; dog siger man, at Diget imellem Brockdorff og St. Margrethe skal have lidt meget.
Aalborgs Stifts Adresseavis, 1825-12-10
Kjøbenhavn. Directionen for Kjøbenhavns Brandforsikkring har underrettet Cancelliet om at Brandforsikkringen ved Udløbet af 3die Qvartal i indeværende Aar har erholdt skadesløs Erstatning for de af Samme skeete Forskud med paaløbne Renter, til Afbetaling af det ifølge allerhøieste Resolution af 12te Januar 1806 af den Kongelige Kasse til Brandvæsenets bedre Organisation gjorte Laan. Som Følge heraf vil den samtlige Gaard- og Huusejere i Kjøbenhavn, til Dækningen af ovenmeldte Forskud, ved allerhøieste Resolution af 12te Juni 1816 - hvilken Cancelliet ved Placat af 20de f. M. har bragt til almindelig Kundskab - paalagte Afgift ophøre fra 1ste Octbr. d. A.
Aalborgs Stifts Adresseavis, 1825-12-10
I Kjøbenhavns Adresseavis falbydes endeel Heste, tjenlige til Vognmænd. - Saa blive de Stakler dog ogsaa engang forfremmede. Cours den 6te December. Hamb. 2 M. - , a vista 207. Specier 211. - Specier solgtes til 12 Rbmk. 10 1/2 s. - Bank-Disconto 5 pC. - Norske Speciessedler pr. 100 Specier 186 Rbdlr. Sedler. - Svenske Sedler pr. Rdr. Rigsgjeld 50 a 50 1/2 Rbs. Tegn. - 4 pCt. Kongel. Obligationer (uden Renter) 83 a 83 1/2 Rbdlr. Sedler. - Dito Dito 80 a 80 1/2 i Bco. - Nationalb.-Oblig. (af Laanet 4de Febr. 1820) 101 a 101 1/2 Rbd. r. S. - Dito Dito 107 a 107 1/2 i Sedler. - 4 pC. uopsigel. Rigsbkobl. Renter pr. 6te Januar - - Rbdlr. r. S. Hamborger Laan af 1819 Bancomark 3000 99 Banco. - Dito Dito Bancomark 4000 99 Bancomk. - 6 pC. norsk Laan ved Hambro & Søn 102 i Banco. - 4 pC. Dito nye - i Banco. - Asiatiske Actier 91 i Sdlr. - 3 pC. nye danske Obligationer - L. Sterling. 1 L. Sterling beregnet til 14 Bmk.
Aalborgs Stifts Adresseavis, 1825-12-10
Cours: Hamborg den 6te December. Bordeaux, 25 1/2. - St. Petersborg. London 35. 5. - Cadiz 91. - Lissabon 36 3/8. - Amsterdam k. S. 107 1/2. - Kjøbenhavn k. S. 210. - Specier 1 1/2 A. - Discont 8 1/2 Odense den 6te December. Heel glædeligt er det at see, hvorledes det er lykkedes en Fyenboe, Hr. C. A. Muhle, Sekretair og Bogholder ved den Kongel. Grønlandske og færøiske Handel, at udgrave den Medaille, Kjøbenhavns Handelstad har ladet præge i Anledning af Børsens tohundredaarige Jubillæum 1824. Forsiden forestiller Børsens Opbygger, Danmarks uforglemmelige Christian den Fjerdes Brystbillede, og Bagsiden Mercur og Neptun of rende paa det til hans Minde opreiste Altar. - Denne unge Mand blev Student 1803, dyrkede, efter at have fuldendt sit akademiske Kursus, som Yndlingsstudium Graveerkunsten, og har nu bragt det til en Færdighed, der gjør ham og Fædrelandet Ære. Et Expl. af Medaillen er til Eftersyn her paa Addressecontoiret, hvor den og anskaffes efter Bestilling. Prisen er (foruden Porto Godtgjørelsen) 7 Rbd. r. Sølv for et Sølv-Exemplar og 2 Rbd. for et Expl. i Bronce med tilhørende Etuis. Den strænge Vinter fik snart Ende. Alt i Løverdags begyndte Tøevejret, som siden har vedvaret med tyk Taage og Regn. - Til Nyborg er indkommet med Havarie den Engelske Brig Lovely Nelly, Capt. Wiliam Lakey, fra Kiel til Leith med Byg. (Hempels Avis.)
Aalborgs Stifts Adresseavis, 1825-12-10
Blandinger. J Thisted Avis har en Jndsender meddeelt følgende førgelig interessante Efterretninger fra Agger; "Atter bleve vi i sidstafvigte Søndag, den 27de November, hjemsøgte af en frygtelig Orkan, der reisede Havet til en saadan Høide, at det styrtede hen over Laudtungen lige fra Agger Kirke Sønder efter forbi Nordre=Langøre Bye. (En Strækning af fuldkommen 1 1/2 Miil.) Denne Byes Beboere maatte flygte til Thybo Røn, efterat eet af Husene var nedstyrtet og bortskyllet af Havet. Formodentlig vil den nu, ligesom Toft, blive afbrudt og forladt. Den Kanal fra Havet, som Stormen brød Natten imellem 4de og 5te Februari d. A., men som igjen var bleven fyldt af Flyvesaand, er ved denne Leilighed atter aabnet, og skal have meget udvidet sig. Den gamle Kanal Sønden for Agger Kirke, som Havet skjar for en fem at sex Aar siden, er ligeledes bleven aabnet; men jeg kan ikke give nogen fyldestgiørende Forklaring over disse tvende Kanalers Dybde og øvrige Beskaffenhed, da det vedvarende Stormvejr gjør det farligt at bereise Landtungen. Vandet i Liimfjorden har siden hiin Storm staaet 1/2 Alen høiere end sædvanligt. Om dette er foranlediget af det fra Havet indstyrtede Vand, af den nu næsten i 6 Uger stedse vedvarende Regn, eller af den stærke Østen Strøm, som i disse Dage storter ind fra Kattegattet, kan ikke bestemt afgjøres, men det forekommer mig sandsynligt, at alle Dele tilsammentagne have bidraget ligemeget til at frembringe dette Særsyn. Fra Agger Kirke og Nord efter er en stor Deel af Havbrinkerne nedskyllet, og Flyvesandet ovenpaa Bakkerne bortblæst, hvorved 35 Træstammer, som forhen vare bedækkede af Sanden, ere komne tilsyne. Saaledes blotter Stormen den ældgamle Jordbund, og lægger den en kort Tid til Skue, indtil den næste Storm Flod nedbryder det ganske, af sin Grav fremkomne, Land, og for vigt udsletter det af Jorden. Norden for Nørre-Aalum gik Havet over i Flade-Søe, og arbejder nu paa at forene sig med denne. Alt bebuder den fremskridende Undergang, som først vil ramme denne Kystes uheldige Beboere; men siden vore Østen for beliggende Naboer, der endnu beskyttes af Agger Sogns Ruiner.
Aalborgs Stifts Adresseavis, 1825-12-10
Viborger Samler meddeler ogsaa om denne Stormflod, en Beretning fra Lemvig af 1ste Dennes, hvori det hedder: Jngen her kan mindes et saadant Uveir, som det den 26de og 27de f. M. Vesterhavet, der allerede ved Stormen den 4de Februar sidstleden havde borttaget Klitbakkerne, trængte med en frygtelig Magt frem og overskyllede næsten hele Harboøre Land. Canalen ved Nørre Langer aabnede sig og bortrev eller ødelagde de fleste fra sidste Uveir tilbageblevne Steder og Gaarde, bortskyllede de Ulykkeliges Boehave og selv reddede de ikkuns med Nød og Næppe deres Liv ved til Hjælp kommende Baade fra Thybo=Røn. Flere Familier ere blevne huusvilde og mange have lidt betydelig Skade paa deres Eiendomme. -J Faltring Sogn druknede 4 Mennesker, der vare satte over en nylig af Havet dannet Canal, som ifølge deres Stilling, som Strandfogder, at varetage deres Pligter ved Havet. Gud veed, hvad sørgelige Efterretninger der ville lyde sønderfra. Jgaar anrettede den stærke Nordost vind ligeledes megen Skade paa Harboøre, idet Liimfjorden steg betydeligt over sine Grændser og oversvømmede Landet.
Aalborgs Stifts Adresseavis, 1825-12-10
J forrige Maaneds første Dage har en Koe viist den vist sieldne Frugtbarhed hos en Bonde, Knud Madsen, i Ko kjer, Tyrstrup Sogn, enhalv Miil fra Christiansfeldt, at føde 4 skriver fire Kalve i een Time, som alle vare muntre og velskabte, hvoraf endnu 3 ere i Live, en af dem blev slagtet da den var i 3die Uge gammel. Liste over de til Hals indkomne og afseilede Skibe. Den 5te December. Jndk., J. J. Krøger af Lybek fra Riga med Byg, formedelst Søskade. J. G. Luckau af og fra Danzig med Been, er indkommen formedelst Søskade. - Vinden O. S. O. Den 7de. Jndk., C. Damsgaard af Aalborg fra Kjøbenhavn med Tjære og Jern m.m. J. C. Struerdahl af Holstebroe fra Kjøbenhavn med Salt, Jern og Tjære m.m. J. P. Futtrup af Lemvig fra Kjøbenhavn med Salt og Tjære m.m. A. Pahlson af og fra Malm med Jern og nedslagne Tønder. - Vinden S. O.
Aalborgs Stifts Adresseavis, 1825-12-10
Skibe, ind- og udclarerede ved Aalborg Toldkammer. Den 8de December. Jndel. A. Pahlson fra Malmøe med Jern og nedslagne Tønder. Den 9de Jndel. P. Larsen fra Kjøbenhavn med Stykgods. - Udel. P. Jensen til Kjøbenhavn med saltede Sild og Aal. Ved Tallotteriets 1119de Trækning i Altona udkom: No. 83. 89. 42. 43. 33.
Aalborgs Stifts Adresseavis, 1825-12-10
Aalborg Kirker. 3die Søndag i Advent prædiker til Høimesse i Budolphi Kirke Hs. H. Hr. Dr. Claudi, i Frue Kirke Hs. H. Hr. Stiftsprovst Ridder Schierup. - Til Aftensang i Budolphi Kirke Hr. Henneberg; i Frue Kirke Hr. Gad.
Aalborgs Stifts Adresseavis, 1825-12-10
Begravede. Den 8de December, Reebslagermester Lorenz Kleis, 38 Aar.
Aalborgs Stifts Adresseavis, 1825-12-10
Bekjendtgjørelser. Jndbydelse. - Ligesom det var en priselig Skik hos vore Fædre, at Enhver, som ikke hindredes ved Sygdom eller andet uundgaaeligt Forfald hver Helligdag besogte Kirken, saaledes var det en ikke mindre roesværdig Sædvane, at Huusfaderen hellige Dage og Aftener samlede om sig det Huses Medlemmer, hvis Hoved og Herre han var, og forelæste dem et og andet Stykke af en opbyggelig Bog. Almindeligt var det ogsaa, at enhver Enkelt fandt Glæde i denne Slags Læsning, naar Tid dertil levnedes. Om vi end maae indrømme, at baade den flittige Kirkegang og Læsning stundom kun var en bevistløs Vane, ofte fremkaldt mere af Overtro end Hjertets Trang, om vi derfor end ikke have saa megen Aarsag til at klage over vor Tids Ringeagt for Religionen, som det ved første Øjekast synes, saa er det dog umodsigeligt, at enhver Religionens sande Ven maa ønske en Deel af den gamle Aand tilbage, især at Lyst til huuslig Andagt atter maatte oplives. Trang til offentlig Gudsdyrkelse udgaaer bedst fra det stille, gudfrygtige Huusliv de Jndtryk, som i Hjemmet indpræntes Barnet fra de spædeste Aar, og gjøres forstaaelige ved de Ældres Exempel, bevares længst, og om de end i Sandselighedens Aar stundom synes at udslettes, ville de dog lettelig fornyes til undslettelig Varighed.
Aalborgs Stifts Adresseavis, 1825-12-10
Vore gamle Huuspostiller kunne ikke tilfredsstille vor Tidsalders Fordringer. Senere udkomne Prædikesamlinger ere i Almindelighed kostbare, og Erfaring lærer desuden, at det ikke er ved større Samlinger den indslumrede Læselyst skal vækkes. Ogsaa i aandelig Henseende er det godt, at det, vi skulle nyde, tilmaales i mindre Dele, at ikke Synet af det Mere skal lade os i Forlegenhed med Valget. Paa Grund af Ovenstaaende troer jeg at slutte, at Mange som ved Alderdom, Sygdom, uundgaaelige Forretninger &c. ofte hindres fra at komme i Kirken, vel ogsaa Mange af dem, som besøge den flittig, kunne ønske hver Søndag Morgen at modtageren god trykt Prædiken. Til den Ende agter jeg, saafremt et tilstrækkeligt Antal Subskribentere sikkre mig for Tab, fra Nytaar hver Søndag Morgen at lade udgaae et Ark - For Huusandagt - indeholdende en Prædiken, enten oversat, omarbeidet eller original.
Aalborgs Stifts Adresseavis, 1825-12-10
Hvorvidt jeg paa Helligdage, som ikke ere Søndage, kan udgive noget overordentligt Nummer, vil beroe paa Subskribenternes Antal.
Aalborgs Stifts Adresseavis, 1825-12-10
Ligesom jeg herved ønsker at bidrage til sand Gudfrygtigheds Fremvært, saaledes haaber jeg at møde velvillig Understøttelse. Subskription modtages hos Hr. Bogtrykker Borch eller hos mig selv. For det første tør jeg ikke love ringere Priis end 1 Rbdlr. qvartaliter for Trykpapiir og 8 Mk. før Skrivpapiir. Aalborg, 1ste December 1825. H. C. Stenersen Gad.
Aalborgs Stifts Adresseavis, 1825-12-10
Syltet Ingefær og fr. Frugter, Succat, Capers og Oliven, tørre Kirsebær, fiine Perlegryn, Hjortetak, italienske Nudler, fiin Bomuld, Søya, Carry, hollandsk Ost, PunschEssens, rød og gammel Viin, god Rom, poleret Krudt og Hagel af alle No., russiske Svinebørster og friske Citroner, med mange flere nye Urtekram, Jssenkram, Fajance-, Glas Farver- og Malervarer, saavelsom heglet og uheglet Hør og heglede Hørblaar, faaes for en Deel til nedsatte Priiser hos Rybsahm.
Aalborgs Stifts Adresseavis, 1825-12-10
Hos Farver Schjerven kan faaes moderede Værelser, til Leie.
Aalborgs Stifts Adresseavis, 1825-12-10
J Nibe eller paa Veien til Koldsminde er afvigte 20de f.M. tabt et lille Sølv Lommeuhr med Porcellains Skive og et sort Silkebaand, som Uhrkjæde, med en Messing Nøgle; hvem samme har fundet eller kan skaffe mig Oplysning om, betaler jeg en raisonabel Douceur. Peder Kold, i Nibe. Omtrent 8000 Rbdlr. Sedler og 1400 Rbdlr. rede Sølv, kan af Thisted Overformynderie erholdes til Laans den 11te December førstkommende, imod reskriptmæssig Sikkerhed. Auctioner.
Aalborgs Stifts Adresseavis, 1825-12-10
Mandagen den 19de December førstkommende om Formiddagen Kl. 9 og følgende Dage bliver afholdt offentlig Auction paa Hvetboe Herreds Forstrand sønden for Rødhuus, over 3196 Stkr. Fyrreplanker fra 13 til 20 Fods Længde, og nogle mindre, 2924 Stkr. Skibsnagler, 2de Ankertouge, 4 Skibsankere, samt Vrag og Takkelage, af den der indstrandede Brig, - Til samme Tid bortsælges noget langs Stranden inddrevet Vrag. Hvilket herved kundgjøres til Lysthavendes Efterretning. Nørre Sundbye den 9de December 1825. Spies.
Aalborgs Stifts Adresseavis, 1825-12-10
Efter Dom og derefter passeret Udlæg, samt ifølge Begjering af Hr. Justitsraad Øllgaard til Bramminge, bliver den Hr. Proprietair Niels Sørensen tilhørende Hovedgaard Hindsels, beliggende paa Thyholm, i Thisted Amt, af Hartkorn, ufrie Hovedgaardstaxt 29 Tdr. 4 Skpr. 2 Fdkr.,med sine paastaaende Bygninger, der i Brandkassen ere assurerede for 12000 Rbdl. Sølv, saa og de Gaarden tilhørende 6 Fæstehuse, der staae for contribuable Hartkorn Ager og Eng 1 Td. 4 Skpr. 3 Fkr. 1/5 Alb., med dertil hørende Herligheder, og Rettigheder, bortsolgt ved trende offentlige Auctioner, der afholdes saaledes: 1ste Auction Tirsdagen den 10de Januarii ) 2den dito - den 24de f. M. ) 1825. 3die dito - den 7de Februarii )De tvende første Auctioner afholdes paa Hassing Refs Herreders Contoir, i Vestervig, og den tredie i Gaarden selv. Af Kjøbesummen kan den største Deel blive indestaaende i Eiendommen imod 1ste Prioritets Sikkerhed i samme. Det anmærkes for øvrigt, at Bygningerne ere overmaade gode og for faa Aar siden af nye opbygte. Til Gaardens Brug er en Mølle. Markerne ere i den bedste Drivt. Conditionerne ville ved hver Auction blive bekjendtgjorte: men ere forinden til Eftersyn paa Undertegnedes Contoir, som og hos Prokurator Gjerulff i Lemvig, der tillige paaviser Eiendommen og giver nøiere Underretning om samme. Denne Bekjendtgjørelse skeer i Overeensstemmelse med Plakaten af 22de April 1817. Hassing Refs Herreders Auctions-Contoir, den 29de November 1825. Fischer.
Aalborgs Stifts Adresseavis, 1825-12-12
Tyrkiet. Det var den 17de October, at den Tyrkisk Egyptiske Flode afseilede fra Alexandrien. Dens Styrke opgives noget forskelligt, men Østerrigske Jagttager, hvis Efterretninger af den Art altid ere befundne paalideligst, beretter at den Flode bestaaer af et raseret Linieskib, 20 Fregatter og Corvetter, 45 Brigger og Skonnere, et Dampskib med 3 Kanoner, bygget for den Egyptiske Vicekonges Regning i London og bemandet med ene Englændere, 10 Brandere, som ere indrettede i Alexandrien, og 70 Førselskibe. Overcommanden føres af Capudan Pascha, og under ham commandere Capudan Beg, Patrona Beg og Reala Beg. Disse ere Rigets øverste Admiraler. Den Egyptiske Afdeling staaer under Commando af Moharren, Bey, Governør af Alexandrien og Svigersøn af Vicekongen. Ogsaa Alexandriens Vicegovernør, Bital Aga, er med paa dette Tog. Landtropperne opgives af Østerrigske Jagttager at bestaae af 8500 Mand Fodfolk og 900 Mand Ryttere, men med Artilleri, Tros a. skal udgjøre ialt 10000 Mand.
Aalborgs Stifts Adresseavis, 1825-12-12
Foruden forommeldte Engelsk byggede Dampskib, ther London Engineer kaldet, har Egyptens Vicekonge endnu et, som er bygget i Alexandrien og ligeledes skulde have været med, men maatte blive tilbage formedelst en opstaaet svær Læk. - Paa forskellige Europæiske Værfter staae for nærværende Tid 36 Krigskibe paa Stabelen, som ere i Bygning for denne mægtige Satrap, og deriblandt i Livorno et Linieskib paa 64 og en Corvette paa 24 Kanoner. Han lader opkjøbe megen Munition og Tovværk med flere Skibsfornødenheder. - Den nu afseilede Expedition mod Grækenland regnes at koste Vicekongen 100000 Baller Bomuld.
Aalborgs Stifts Adresseavis, 1825-12-12
Glasværkerne i Egypten, som drives for Vicekongens Regning, ere i en ypperlig Flor, og der udføres meget fortrinlige Varer derfra til Jtalien og andensteds.
Aalborgs Stifts Adresseavis, 1825-12-12
Efterretninger fra Aleppo eller Haleb i Syrien melde, at Elendigheden er stegen der Dag for Dag, ligge siden Staden blev halvt ødelagt ved Jordskjælv. Nu troer Hungersnød at ville tilintetgjøre den overblevne Deel af Befolkningen, og hvad der fornemmeligen forøger de Ulykkeliges Lidelser, er de talrige Bander af Araber og Beduiner, som sværme omkring i Omegnen og plyndre Alt hvad de kunne faae fat paa. J Aaret 1822 beløb Aleppos Befolkning sig til 133000 Mennesker; 43000 mistedes ved Jordskjælvet, og fra den Tid af er den stedse tagen mere og mere af.
Aalborgs Stifts Adresseavis, 1825-12-12
Spanien. Man siger, at Geistligheden nu er bleven spendabel og vil bidrage 25 Millioner Realer til Statens Tarv, som dog ikke er store Ting for en saa talrig og vel aflagt Geistlighed.
Aalborgs Stifts Adresseavis, 1825-12-12
J Valencia er opstaaet Uroligheder derover, at Generalcaptainen, formedelst Mangel paa Penge til at bestride Soldaternes Underhold med, greb til det eneste Middel, som han for Øjeblikket havde i sin Magt, nemlig at udskrive Naturalleveringer.
Aalborgs Stifts Adresseavis, 1825-12-12
Ophævelsen af den nylig oprettede beraadende Junta synes nærforestaaende; Hertugen af Jnfantado har allerede, efterat være kommen tilbage fra Escurial, henstillet adskillige Anliggender til det høje Castiliske Raads Prøvelse, hvilke bestemt henhørte under bemeldte Junta. J Corunna skal være opdaget en Sammensværgelse, hvilket har foranlediget talrige Arresteringer. Ogsaa der er en Brevvexling med Gibraltar Anklagens Hovedpunct.
Aalborgs Stifts Adresseavis, 1825-12-12
Den pavelige Nuntius er den eneste fremmede Minister, som Hertugen af Jnfantado jævnligen seer hos sig, og deres Conferentser skal fornemmeligen gaae ud paa Bispers Udnævnelse for Mexico, som man dog ellers skulde troe maatte være temmelig ligegyldigt for Spanien efter det Forhold, hvori det nu staaer til Mexico.
Aalborgs Stifts Adresseavis, 1825-12-12
Blandinger. Overeenskomsten imellem Portugal og Brasilien har i begge disse Lande opvakt særdeles megen Glæde. Lissabon var illumineret i tre paa hinanden følgende Aftener. Det lader til at Jnsurgenterne i Bandaoriental flye Brasilianerne nok at bestille. - Buenos Ayres har valgt et fredeligt Sindelav, som vel for en stor Deel hidrører fra Pengemangel og Uformuenhed til at føre Krig; og naar Buenos Ayres holder sig roligt, er det dog vel ikke vanskeligt for Brasilien at tvinge en revolteret Grændseprovinds. I Demerary (før Hollandsk, nu Engelsk Coloni i Sydamerika) er en Saarlæge ved Navn Ferguson, dømt til toaarig Tugthusstraf med svært Arbejde, for at have sendt nogle Slaver til den Hollandske Nabocoloni Surinam.
Aalborgs Stifts Adresseavis, 1825-12-12
Efter den lærde Engelske Naturkyndige Sir Humph. Davyls Raad har der i Demerary dannet sig et naturforskende Selskab.
Aalborgs Stifts Adresseavis, 1825-12-12
Handelshuset Kantzow og Biel i Stockholm, som nylig fik en Ostindiefarer hjem, have ansøgt om Nedsættelse af Tolden paa de med samme indførte Ostindiske Varer, og man mener, at de vil slippe med at betale Svensk istedetfor Hamborgsk Banko. Forholdet derimellem er, at 123 Skilling Svensk giør 48 Skilling Hamborsk Banco.